**ΕΝΟΤΗΤΑ**

 **ΟΙΚΟΓΕΝΕΙΑ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |
| --- |
| **Επίπεδο:** Προδημοτική**Ενότητα:** Oικογένεια**Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:* Να κατανοούν βασικό λεξιλόγιο που έχουν διδαχθεί.
* Να απαντούν µονολεκτικά ή µε µικρές φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, ζώα κτλ.)
* Να εντοπίζουν και να ανταποκρίνονται σε νέους ήχους, ρίμες και ρυθμούς της νέας γλώσσας.
* Να απολαμβάνουν τραγούδια και σύντομα παραμύθια τα οποία συνοδεύονται με εποπτικά μέσα και ζωντανή διήγηση

Δείκτες επάρκειας: * Προβολή διαφόρων ακουσμάτων
* Λεξιλόγιο: Η μαμά, ο μπαμπάς, ο αδελφός, η αδελφή, ο παππούς, η γιαγιά, η οικογένεια
* [Ποιος είναι;] π.χ. Η μαμά
* [Πώς λένε τη........;] π.χ. Μαρία

Επαναφερόμενη γλώσσα : Χρώματα, αριθμοί, λεξιλόγιο της ενότητας |
| **Εισαγωγή (15 λεπτά):**Επαναφορά των ρουτινών της τάξης:- Χαιρετισμοί (Καλησπέρα), Τι κάνετε;**Τραγούδι:***«Ήρθα πάλι στο σχολείο».*- Τι μέρα είναι σήμερα; - παρουσιολόγιο με κάρτες ονόματοςΌλοι μαζί ομαδικά μετρούν πόσοι μαθητές είναι παρόντες. | **Διδακτικά μέσα και υλικά:****Οργάνωση τάξης-παιδιών:**-Παρουσιολόγιο-Εποπτικό υλικό εισαγωγής του μαθήματοςΚάθονται κυκλικά στην ολομέλεια.***\*Η οργάνωση χώρου καθώς και όλες οι δραστηριότητες θα πρέπει να προσαρμοστούν ανάλογα, με βάση τα μέτρα πρόληψης για το COVID-19 που εφαρμόζονται στο κάθε σχολείο\**** | **Αξιολόγηση (Συντρέχουσα & Τελική)** | **Ε[[1]](#footnote-1)** |
| **Προσανατολισμός (15 λεπτά):** Η/Ο εκπαιδευτικός προβάλλει/βάζει το τραγούδι που έμαθαν την προηγούμενη φορά. Τα παιδιά καλούνται να τραγουδήσουν και κάθε φορά που ακούνε μια λέξη, σχετική με τα μέλη της οικογένειας, να κάνουν την αντίστοιχη κίνηση που έμαθαν στο περασμένο μάθημα. Τα παιδιά μπορούν επίσης να σχηματίσουν κύκλο και να κινούνται ρυθμικά στο χώρο, καθώς τραγουδούν. Μπορούν, ακόμη, να περπατήσουν στο ρυθμό, να χτυπήσουν παλαμάκια, να κάνουν πλάγια βήματα κ.ά.. Αν υπάρχει βιντεοπροβολέας στην τάξη η/ο εκπαιδευτικός μπορεί να χαμηλώσει εντελώς τη μουσική και μόνο με τη βοήθεια του βίντεο οι μαθητές να τραγουδήσουν το τραγούδι.Αν δεν υπάρχει η δυνατότητα προβολής βίντεο η/ο εκπαιδευτικός μπορεί να χρησιμοποιήσει εικόνες (screenshots) από το βίντεο. | * Τραγούδι για την οικογένεια <https://www.youtube.com/watch?v=Llq87LDi9f0>
* ή εικόνες (screenshots) από το βίντεο
* Τραγούδι από τα παιδιά

Οι μαθητές εργάζονται στην ολομέλεια. |  | Ε |
| **Δραστηριότητα 1 (20 λεπτά):** Η/Ο εκπαιδευτικός τραγουδάει *«Παραμύθι, μύθι, μύθι ήρθε η ώρα για ν’ αρχίσει, Παραμύθι, μύθι, μύθι»* σηματοδοτώντας την έναρξη του παραμυθιού. Στη συνέχεια, διαβάζει/προβάλλει το παραμύθι «Η Χρυσομαλλούσα και τα τρία αρκουδάκια». Kαθώς το διαβάζει καλεί τα παιδιά να περιγράψουν τις εικόνες, μέσω διαφόρων ερωτήσεων (π.χ. Τι χρώμα είναι;, Πόσα κρεβάτια βλέπουν;), καθώς και να απαντήσουν στην ερώτηση «Ποιος είναι;». Με αυτό τον τρόπο επιτυχάνεται η επαναφορά προηγούμενου λεξιλογίου. Η/Ο εκπαιδευτικός αφού ολοκληρώσει την ανάγνωση του παραμυθιού, ακολούθως, καλεί τα παιδιά να της/του πούνε, ποια μέλη της οικογένειας, από τις λέξεις που έμαθαν, αναφέρονται σε αυτό και ποια όχι. | -Powerpoint με παραμύθι «Η Χρυσομαλλούσα και τα τρία αρκουδάκια»Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το λεξιλόγιο που απεικονίζεται, κάθε φορά και να απαντήσουν στην ερώτηση ‘Ποιος είναι;’. | Ε |
| **Δραστηριότητα 2 (15 λεπτά):** Στη συνέχεια, δίνει στα παιδιά ένα φάκελο με εικόνες από το παραμύθι μαζί με την εικόνα μιας γιαγιάς αρκούδας και ενός παππού αρκούδου και τα καλεί να παρουσιάσουν την οικογένεια αρκούδων. Οι κάρτες τοποθετούνται στο πάτωμα και αναποδογυρίζονται. Ο/Η εκπαιδευτικός ζητά από τα παιδιά να θυμηθούν σε ποια κάρτα βρίσκεται το κάθε μέλος της οικογένειας. Τα παιδιά θα πρέπει να βρουν την κάρτα που ζητά η/ο εκπαιδευτικός. Αν την εντοπίσουν, τότε όλοι μαζί θα φωνάξουν τη σωστή λέξη και θα πάρουν ένα βαθμό. Για κάθε λάθος που θα κάνουν, θα παίρνει ο/η εκπαιδευτικός βαθμό. Ποιος θα είναι άραγε ο νικητής; | -φάκελοι με εικόνες του παραμυθιού-εικόνες γιαγιάς αρκούδας και παππού αρκούδου-καρτέλες με τα μέλη της οικογένειαςΟι μαθητές είναι χωρισμένοι, αρχικά, σε ζευγάρια και στη συνέχεια παίζουν όλοι μαζί εναντίον της/του εκπαιδευτικού.  | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο. | Ε |
| **Δραστηριότητα 3 (15’ λεπτά):** Ακολούθως, η κούκλα της τάξης παρουσιάζει στην ολομέλεια τη φωτογραφία της οικογένειας της. Η/Ο εκπαιδευτικός την ρωτάει πώς λένε τα μέλη της οικογένειας της και η κούκλα της απαντάει. Στη συνέχεια, καλεί τα παιδιά να επαναλάβουν, γιατί η/ο εκπαιδευτικός θα αναφέρει πως δεν ακούει πολύ καλά. Μετά τα παιδιά θα πρέπει να παρουσιάσουν τη φωτογραφία της οικογένειας τους ή τη ζωγραφιά που έκαναν στο προηγούμενο μάθημα.**Λόγω των ιδιαιτεροτήτων της κάθε οικογένειας ο/η εκπαιδευτικός καλείται να χειριστεί με προσοχή το θέμα. Αν κρίνει πως θα δημιουργηθεί συναισθηματική αναστάτωση στα παιδιά μπορεί να παραλείψει την παρουσίαση της οικογένειάς τους.**  | -φωτογραφίες οικογένειας των μαθητών-ζωγραφιά με την οικογένειά τους-φωτογραφία οικογένειας της κούκλας της τάξης | Η/Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά και να απαντάνε στις ερωτήσεις «Ποιος είναι;» και «Πώς λένε τη/τον..». | Ε |
| **Δραστηριότητα 4 (15’ λεπτά):**Η/Ο εκπαιδευτικός αναφέρει στα παιδιά πως θα παίξουν το παιχνίδι «Περπατώντας στο δάσος», «περπατώ, περπατώ, περπατώ». Στο παιχνίδι αυτό, όταν η/ο εκπαιδευτικός φωνάξει μια λέξη, θα πρέπει να αγγίξουν την εικόνα που την απεικονίζει. Οι εικόνες θα είναι ήδη τοποθετημένες στους τοίχους της τάξης.  | -καρτέλες με τα μέλη της οικογένειαςΟι μαθητές είναι χωρισμένοι σε ζευγάρια και κινούνται στον χώρο. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά και οπτικά το νέο λεξιλόγιο. | Ε |
| **Δραστηριότητα 5 (15’ λεπτά):**Η/Ο εκπαιδευτικός λέει στα παιδιά πως θα φτιάξουν το σπιτάκι της οικογένειας αρκούδων. Κατά την ατομική εργασία τους, η/ο εκπαιδευτικός θα περιφέρεται μεταξύ τους και θα τους κάνει ερωτήσεις για να ελέγξει εάν είναι σε θέση να χρησιμοποιούν το λεξιλόγιο του μαθήματος στον προφορικό τους λόγο. | -χαρτιά Α4-χρωματιστά μολύβια-σπιτάκι αρκούδων: <https://thecraftingchicks.com/paper-house-craft/> Τα παιδιά κάθονται στα θρανία και εργάζονται ατομικά. | Η/Ο εκπαιδευτικός ελέγχει εάν οι μαθητές μπορούν να αναφέρουν το λεξιλόγιο που απεικονίζεται, κάθε φορά και να απαντήσουν στην ερώτηση «Ποιος είναι;». | Ε |
| **Ολοκλήρωση –Αναστοχασμός-Κλείσιμο (10’):** Τα παιδιά παρουσιάζουν το σπιτάκι τους στην ολομέλεια και απαντούν στην ερώτηση «ποιος είναι;».Στο τέλος, λένε το τραγούδι για τη ρουτίνα κλεισίματος του μαθήματος. | * Έτοιμες κατασκευές παιδιών

Οι μαθητές είναι σε κύκλο και παρουσιάζουν την εργασία τους στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά και να απαντάνε στην ερώτηση ποιος είναι. |  |

* Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.
1. Η γλώσσα που χρησιμοποιείται στην τάξη εξαρτάται από το επίπεδο των μαθητών. [↑](#footnote-ref-1)